Lovitură pentru Franța cu trei săptămâni înainte de EURO 2024. Starul echipei s-a accidentat
EURO 2024 are loc în perioada 14 iunie - 14 iulie 2024 și este transmis în exclusivitate pe PRO TV, PRO ARENA și VOYO.
Aflată în grupa D, alături de Polonia, Olanda și Austria, Franța este considerată una dintre favorite la cucerirea titlului.
Problemele medicale pentru Mike Maignan
Cu trei săptămâni înainte de startul turneului final, Didier Deschamps se confruntă cu anumite probleme în ceea ce privește starea de sănătate a jucătorilor pe care îi va avea în lotul pentru EURO 2024.
După Kingsley Coman, care s-a accidentat la genunchi în timpul unui antrenament, Mike Maignan completează lista fotbaliștilor incerți.
Portarul lui AC Milan a suferit o problemă medicală la aductori și nu a mai jucat de la sfârșitul lui aprilie, însă revenirea sa era programată pentru ultima etapă din Serie A, din această săptămână.
Totuși, goalkeeper-ul francez s-a accidentat la deget în timpul unui antrenament și urmează să fie supus unor investigații suplimentare pentru a stabili gravitatea leziunii.
Lotul Franței pentru EURO 2024
Portari: Alphonse Aréola (West Ham), Mike Maignan (AC Milan), Brice Samba (Lens)
Fundași: Jules Koundé (Barcelona), Jonathan Clauss (Marseille), Benjamin Pavard (Inter Milano), Ibrahima Konaté (Liverpool), Willian Saliba (Arsenal), Dayot Upamecano (Bayern Munchen), Lucas Hernandez (PSG), Ferland Mendy (Real Madrid).
Mijlocași: Eduardo Camavinga (Real Madrid), Youssouf Fofana (AS Monaco), Adrien Rabiot (Juventus), Warren Zaire-Emery (PSG), Aurelien Tchouaméni (Real Madrid), Antoine Griezmann (Atletico Madrid), N'Golo Kanté (Al-Ittihad).
Atacanți: Bradley Barcola (PSG), Ousmane Dembélé (PSG), Kingsley Coman (Bayern Munchen), Olivier Giroud (AC Milan), Randal Kolo Muani (PSG), Kylian Mbappé (PSG), Marcus Thuram (Inter Milano).
Urmăriți SPORT.RO și pe Google News